ถูกสุนัขที่บ้านเลียแผลที่กำลังจะหายแต่ไม่แห้งสนิทที่มือตรงซอกเล็บ ก่อนหน้าสุนัขเคยฉีดวัคซีน เดือน พย 62 แต่ก่อนหน้านี้ประมาณ 1 สัปดาห์สุนัขที่บ้าน ถูกสุนัขจรจัดรุมกัดมีแผลขนาดใหญ่ สุนัขมีอาการซึม ส่วนตัวเคยฉีดยากระตุ้น 1 ครั้งเมื่อ 2 ปีก่อน พยาบาลบอกว่าถ้าถูกสุนัขกัดให้มาฉีดใหม่ อยากสอบถามว่าจำเป็นต้องไปฉีดไหมคะ
สวัสดีค่ะ การถูกน้ำลายสุนัขดังกล่าวมานั้น ถ้าที่มือไม่มีแผลเปิดอะไร โอกาสรับเชื้อก็มีน้อยค่ะ จริงๆแล้วถ้าไม่มีแผลอะไรที่มือเลย อาจจะไม่จำเป็นต้องได้วัคซีนกระตุ้น แต่หากมีแผลที่มืออยู่ และไม่สบายใจ และที่บ้านมีสุนัขหลายตัวอยู่แล้ว ก็เสี่ยงจะสัมผัสกับสุนัขได้อีกบ่อยๆ ก็ควรไปฉีดกระตุ้นไว้จะดีกว่าโดยการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน ในกรณีนี้จึงอาจจะต้องฉีดกระตุ้น 2 เข็มค่ะ